Diari Oficial de la Generalitat Valenciana


Sumari del DOGV 7094, del 22-08-2013 (2013/8301)

Informació pública sobre declaració d'utilitat pública i necessitat d'ocupació dels terrenys necessaris per a l'execució del projecte denominat Vàlvula de regulació amb bypass, fase I (actuació en canonada DN 1.100 al costat de l'autovia A-3), així com la relació de béns i drets que comporta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7094

Data del DOGV
:   22-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8301


Organisme emissor
:   Entitat Metropolitana de Serveis Hidraulics

Tipus de document
:   Anunci

Informació pública sobre declaració d'utilitat pública i necessitat d'ocupació dels terrenys necessaris per a l'execució del projecte denominat Vàlvula de regulació amb bypass, fase I (actuació en canonada DN 1.100 al costat de l'autovia A-3), així com la relació de béns i drets que comporta. [2013/8301]  
La Junta de Govern de l'entitat, en la sessió ordinària celebrada el 23 de juliol passat, actuant per delegació expressa de l'assemblea de l'entitat, va acordar la declaració d'utilitat pública i necessitat d'ocupació dels terrenys necessaris per a l'execució del projecte denominat Vàlvula de regulació amb bypass, fase I (actuació en canonada DN 1.100 vora l'autovia A-3), així com la relació de béns i drets que comporta; projecte que va ser objecte d'aprovació mitjançant la resolució de la Presidència número 43/2013, de 14 de febrer, i la relació concreta individualitzada de la qual es concreta en el projecte referit i que arriba a un grau divers d'afecció, açò és, ocupació temporal, servitud i expropiació forçosa, acumulat o no, a diverses parcel·les rústiques que es troben ubicades totes en el terme municipal de Quart de Poblet, i el resum del qual tot seguit s'enunciarà.   
I tenint en compte que d'acord amb l'article 10 de la Llei d'Expropiació Forçosa la utilitat pública s'entén implícita, en relació amb l'expropiació d'immobles, en tots els plans d'obres i servicis de l'Estat, província i municipi; i que de la mateixa manera, segons allò que s'ha preceptuat en l'article 17.2 de la llei referida, la necessitat d'ocupació s'entendrà implícita en l'aprovació del projecte quan este comprenga la descripció material detallada dels béns o drets que es consideren d'expropiació necessària, com és el cas.  
No obstant que se seguisca l'expropiació individualment, per la present es fa pública la relació concreta i individualitzada dels béns afectats d'expropiació, i això en execució del que disposa el paràgraf segon de l'acord esmentat de la Junta de Govern i en la regulació continguda en els articles 17 i següents de la llei esmentada, exposició que ho serà per un termini de quinze dies, perquè els titulars dels drets afectats per l'expropiació puguen aportar les dades que permeten la rectificació dels possibles errors que s'estimen continguts en la relació publicada, o oposar-se a l'ocupació dels béns i drets, per motius de forma o de fons que han de justificar adequadament; i requerir-los perquè aporten la documentació necessària que acredite la propietat exacta dels terrenys:  
  
  
  
  
  
  
  
  
  
  
  
  
  
  
  
  
  
  
  
  
  
  
Només a l'efecte de l'esmena d'errors en la descripció material i legal dels béns, qualsevol persona natural o jurídica podrà comparéixer i al·legar els antecedents que estime pertinents.  
En cas de no produir-se reclamacions, es considerarà definitivament aprovada la relació concreta, i per iniciat l'expedient expropiatori, i s'invitarà els interessats perquè proposen un preu que propicie l'adquisició per acord mutu.  
Al mateix temps, es publica perquè valga de notificació als qui resulten desconeguts, a l'efecte del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 2 d'agost de 2013.- El president: Arturo Ros Ribes.